钦定古今图书集成/历象汇编/岁功典/第107卷 > 《周礼》 > 秋官
## 钦定古今图书集成/历象汇编/岁功典/第107卷 > 《周礼》 > 秋官

司寤氏掌夜时。

〈订义〉王昭禹曰：“寤而觉谓之寤，使掌夜时，非觉而不寐者，安能定其漏刻之早晚哉？所以名官谓之司寤氏。”　郑锷曰：“专掌夜时，则所主欲于夜而觉寤以察时之早晚。”　郑康成曰：“若今甲乙至戌亥。”贾氏曰：“甲乙则早时，戌亥则晚时。”

“以星分夜”，以诏夜士夜禁。

〈订义〉郑锷曰：“夜虽有时，其分则以星。晚而见星，则为夜；早而星没，则非夜。仰观天星之没，见以分之，不分以月者，月出有早晚，唯星丽乎天，至夜必见故也。”　《易》氏曰：“此谓施于国中者，盖国中有启闭之候，国事有朝夕之礼。以星分夜，则星见为夜，星没为昼，朝夕启闭，于是乎在。”以是诏夜守之士，严夜禁之法。　郑康成曰：“夜士，主夜行徼候者，如今都候之属。”

《御晨行者》。《禁宵行者》《夜游者》。

〈订义〉郑锷曰：“奸盗常发于莫夜之间，是以尤谨。夜行之禁，或御之使勿行，或禁之使不敢行，皆以防奸盗也。先明谓之晨晨，言时之尚早。中夜谓之宵宵，阴浸而阳生。通夕谓之夜夜，言日之昏而暝。《左传》言‘晨往寝门辟’。是《诗》言‘夜向晨’，则知晨见明也。《诗》曰：‘肃肃宵征，熠燿宵行’。又曰：‘夜如何其？夜未央’。《经》言‘夜呼旦以嘂百’”官，以辨军之夜事，则宵与夜固异矣。晨行则未当行而行，故御而止之。若夫中宵固不可行，夜岂遨游之时？故曰：“禁所以不同。”　王昭禹曰：“日出为旦，晨则昧爽之前，而日未旦之时。”

刘执中曰：“其晨侵于夜而行者，暮侵于宵而行。”

者，不可测其奸非也。“夜而遨游” 者，妨众息也，故皆禁也。